A Bizottság határozata

(2002. július 15.)

az építési termékek megfelelőségének a 89/106/EGK tanácsi irányelv 20. cikkének (2) bekezdése szerinti, megfelelően a gipsztermékekre, a rögzített tűzoltórendszerekre, a szaniterárukra és az adalékanyagokra vonatkozó igazolási eljárásáról szóló 95/467/EK, 96/577/EK, 96/578/EK és 98/598/EK határozat módosításáról

(az értesítés a C(2002) 2586. számú dokumentummal történt)

(EGT vonatkozású szöveg)

(2002/592/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 93/68/EGK irányelvvel [1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [2] és különösen annak 13. cikke (4) bekezdésére,

mivel:

(1) A Bizottság már egy sor határozatot elfogadott az építőipari termékek megfelelőségének a 89/106/EGK irányelv 20. cikkének (2) bekezdése szerinti igazolásáról.

(2) Felmerülhet e határozatok műszaki fejlődéshez történő hozzáigazításának igénye.

(3) Ez a helyzet áll fenn a 95/467/EK [3], a 96/577/EK [4], a 96/578/EK [5] és a 98/598/EK [6] bizottsági határozat esetében.

(4) Az e határozatban foglalt intézkedések összhangban állnak az Építésügyi Állandó Bizottság véleményével,

ELFOGADTA EZT A HATÁROZATOT:

1. cikk

A 95/467/EK határozat a következőképpen módosul:

1. A III. mellékletben a GIPSZTERMÉKEK termékcsalád táblázat (1/4) a "rostos gipszlemezek" szöveg után a "rostos gipszvakolatöntvények" szöveggel egészül ki.

2. A III. mellékletben a GIPSZTERMÉKEK termékcsalád táblázat (2/4) a "gipszvakolatok" szöveg után a "rostos gipszvakolatöntvények" szöveggel egészül ki.

3. A III. mellékletben a GIPSZTERMÉKEK termékcsalád táblázat (4/4) a "mennyezetelemek és vakolatok" szöveg után a "rostos gipszvakolatöntvények" szöveggel egészül ki.

2. cikk

A 96/577/EK határozat a következőképpen módosul:

1. Az I. melléklet ötödik francia bekezdése a "fúvókák/sprinklerek/kiömlőcsatlakozók" szöveg után a következő szöveggel egészül ki: "nagynyomású tartályok szelepszerelvényei és azok működtető elemei, választószelepek és azok működtető elemei, nem elektromos kikapcsolókészülékek, flexibilis csatlakozók, nyomásmérők és nyomáskapcsolók, mechanikus mérlegberendezések, valamint elzárószelepek és visszacsapószelepek."

2. A II. mellékletben a TŰZRIASZTÓ/-ÉSZLELŐ, RÖGZÍTETT TŰZOLTÓ, TŰZ- ÉS FÜSTÉRZÉKELŐ ÉS ROBBANÁSELFOJTÓ TERMÉKEK termékcsalád táblázata (1/1) a következő résszel egészül ki a rögzített elfojtás és oltás rész után:

Nedvescsöves riasztó szelepszerelvények | Tűzbiztonság | | 1 |

Szárazcsöves riasztó szelepszerelvények | | | |

Elárasztásos riasztó szelepszerelvények | | | |

Többszörös vezérlőegység | | | |

Nagynyomású tartályok szelepszerelvényei és azok működtető elemei | | | |

Választószelepek és azok működtető elemei | | | |

Nem elektromos kikapcsolókészülékek | | | |

Flexibilis csatlakozók | | | |

Nyomásmérők és nyomáskapcsolók | | | |

Mechanikus mérlegberendezések | | | |

Elzárószelepek és visszacsapószelepek | | | |

3. cikk

A 96/578/EK határozat a következőképpen módosul:

1. A III. mellékletben a SZANITERÁRUK termékcsalád táblázatban (1/1) a "mosogatók" szót a táblázat első sorából el kell hagyni, így a bekezdés a következőképpen kezdődik: "Mosdókagylók és kommunális csatornák;…".

2. A III. mellékletben a SZANITERÁRUK termékcsalád táblázat (1/1) a fejlécsor alatt a következő sorral egészül ki:

Mosogatók | Ételek elkészítése, edények elmosogatása és a házi szennyvíz kiöntése | | 4 |

4. cikk

A 98/598/EK határozat a következőképpen módosul:

1. A III. mellékletben a MAGAS BIZTONSÁGI KÖVETELMÉNYEK NÉLKÜLI FELHASZNÁLÁSOKRA ALKALMAZOTT ADALÉKANYAGOK termékcsalád táblázatban (1/2) az első és a negyedik sorban szereplő "– betonhoz, habarcshoz és híghabarcshoz" francia bekezdés törlendő.

2. A III. mellékletben a MAGAS BIZTONSÁGI KÖVETELMÉNYEK NÉLKÜLI FELHASZNÁLÁSOKRA ALKALMAZOTT ADALÉKANYAGOK termékcsalád táblázat (1/2) a következő sorral egészül ki:

Adalékanyagok és töltőanyagok betonhoz, habarcshoz és híghabarcshoz | Épületeknél, utaknál és egyéb építőmérnöki munkáknál | | 4 |

3. A III. mellékletben a MAGAS BIZTONSÁGI KÖVETELMÉNYŰ FELHASZNÁLÁSOKRA ALKALMAZOTT ADALÉKANYAGOK termékcsalád táblázatban (2/2) az első és a negyedik sorban szereplő "– betonhoz, habarcshoz és híghabarcshoz" francia bekezdés törlendő.

4. A III. mellékletben MAGAS BIZTONSÁGI KÖVETELMÉNYŰ FELHASZNÁLÁSOKRA ALKALMAZOTT ADALÉKANYAGOK termékcsalád táblázat (2/2) a következő sorral egészül ki:

Adalékanyagok és töltőanyagok betonhoz, habarcshoz és híghabarcshoz | Épületeknél, utaknál és egyéb építőmérnöki munkáknál | | 2 + |

5. cikk

Ennek a határozatnak a tagállamok a címzettjei.

Kelt Brüsszelben, 2002. július 15-én.

a Bizottság részéről

Erkki Liikanen

a Bizottság tagja

[1] HL L 220., 1993.8.30., 1. o.

[2] HL L 40., 1989.2.11., 12. o.

[3] HL L 268., 1995.11.10., 29. o.

[4] HL L 254., 1996.10.8., 44. o.

[5] HL L 254., 1996.10.8., 49. o.

[6] HL L 287., 1998.10.24., 25. o.

--------------------------------------------------